Kaxa Maxaradze

Kaxa Malxazovich Maxaradze ( ; 1987-yil 20-oktabr, Tbilisi, Gruziya SSR, SSSR) — gruziyalik futbolchi, yarim himoyachi. 2006-yildan 2015-yilgacha Gurjiston terma jamoasida, 2020-yildan Oʻzbekistonning „Lokomotiv“ klubida oʻynagan.

Faoliyati 
2004-yilda professional faoliyatini Gruziyaning eng mashhur klublaridan biri — "Dinamo"da boshladi va uch mavsum oʻtkazdi, jami uchta oʻyinda ishtirok etdi. 2007-yilgi mavsumda „Dinamo“ga (Batumi) koʻchib oʻtdi, yerda ikki mavsum oʻynadi va oʻn ikkita oʻyinda uchta gol urdi.

2009-yilda Oʻzbekistonga koʻchib oʻtdi va Toshkentning "Lokomotiv" klubi bilan shartnoma imzoladi. „Lokomotiv“da birinchi ligada oʻynagan. Ikki mavsumda oʻn toʻqqizta oʻyin oʻtkazib, bitta gol urgan. 2009-yilda „Lokomotiv“ rasmiy saytida oʻtkazilgan soʻrov natijalariga koʻra, „yilning eng yaxshi futbolchisi“ deb topildi.

2011-yilning fevral oyida Oʻzbekistonning mashhur klublaridan biri — Toshkentning „Paxtakor“ klubi bilan shartnoma imzoladi. „Paxtakor“ tarkibida u yetakchi futbolchiga aylandi, Osiyo Chempionlar ligasio‘yinlarida ishtirok etdi. 2011-yilda Oʻzbekiston chempionatining bronza medali va Oʻzbekiston kubogi sohibi, 2012-yilda esa Oʻzbekiston chempioni boʻldi.

2013-2015-yillar oraligʻida Maxaradze „Paxtakor“ sardori boʻlgan. Umumiy hisobda Maxaradze „Paxtakor“ safida 120ta o‘yinda maydonga tushib, 26ta gol urgan. 2016-yilning yanvar oyida Toshkentning „Lokomotiv“ klubi bilan shartnoma imzolagan va bu shartnoma boʻyicha, 2018-yilning oxirigacha toʻp surgan.
2017-yilda „Oʻzbek futbolining eng nufuzli 30 nafar shaxslari“ roʻyxatidan joy olgan.

Jamoa karyerasi 
2004-yil 18-oktabr kuni terma jamoalar miqyosida xalqaro o‘yinlarda debyut qilgan. Gruziya yoshlar terma jamoasi tarkibida slovakiyalik tengdoshlariga qarshi oʻynadi va jamoaga 4:2 hisobida gʻalaba qozonishga yordam berdi. Hozirgacha Gruziya terma jamoasida toʻrtta oʻyin oʻtkazdi. U oxirgi marta 2015-yilning mart oyida Germaniyaga qarshi oʻyinda terma jamoaga chaqirilgandi.

Yutuqlari

Jamoaviy yutuqlari 
„Lokomotiv“ tarkibida:
 O‘zbekiston chempioni: 2016, 2017
 O‘zbekiston kubogi sohibi: 2016, 2017

„Paxtakor“ tarkibida:
 O‘zbekiston chempioni: 2012, 2014, 2015
 O‘zbekiston kubogi sohibi: 2011 yil
 O‘zbekiston chempionati bronza medali sovrindori: 2011 yil

Dinamo Tbilisi tarkibida:
 Gruziya chempioni: 2004/2005
 Gruziya Superkubogi sohibi: 2005 yil

Shaxsiy yutuqlari 
Toshkentning „Lokomotiv“ jamoasi tarkibida:
 Klub rasmiy sayti boʻyicha yilning eng yaxshi futbolchisi: 2009 yil.

Nizolar 
2022-yil 4-sentabr oqshomida O‘zbekistondagi bir qator sport nashrlari va futbol klublari elektron pochtasiga Osiyodagi nomdor bukmekerlik kompaniyasi rasmiy vakili nomidan xat jo‘natilgan. Unga ko‘ra, kompaniya Toshkentning „Lokomotiv“ klubini Superliga bahslarida kelishilgan o‘yinlarda ishtirok etishda ayblagan. Xatda „temiryo‘lchilar“ sardori Kaxi Maxaradzening nomi qayd etilgan.

Shaxsiy hayoti 
Otasi, Malxaz Maxaradze — futbolchi, 1980-yillarning oʻrtalarida Tbilisi „Dinamo“sining mashhur oʻyinchisi. Akasi, Boris Maxaradze — professional futbolchi.

Manbalar 

Yashayotgan insonlar
Gurjiston futbolchilari
Oʻzbekistonlik erkak futbolchilari
O‘zbekistondagi futbol legionerlari
Oʻzbekiston Superligasi futbolchilari
Lokomotiv Toshkent futbol klubi futbolchilari
Paxtakor jamoasi futbolchilari
Soʻgʻdiyona Jizzax futbolchilari